O‘zbekiston va Qirg‘iziston poytaxtlari hamkorlikni kengaytiradi

Toshkent shahar hokimi Rahmonbek Usmonov 11-yanvar kuni Qirg‘izistonning O‘zbekistondagi elchisi Doniyor Siddiqov bilan uchrashuv o‘tkazdi, deb yozadi “Gazeta.uz” Qirg‘iziston elchixonasi saytiga tayanib.

Tomonlar poytaxtlarning savdo-iqtisodiy va madaniy gumanitar sohalardagi hamkorligi masalalarini muhokama qildi.
Xususan, qo‘shma korxonalar tashkil qilish, turli sohalarda, jumladan, uy-joy va kommunal hamda transport sohalarida tajriba almashish bilan bog‘liq biznes-forumlar va davra suhbatlari o‘tkazish imkoniyati ko‘rib chiqildi.
Bundan tashqari, yaqin kelajakda ikki davlat poytaxtlari madaniyat kunlarini o‘tkazish muhokama etildi.